**3566 – תכנים ומסרים ליום הזכרון – כללי – עבור שליחים ושליחות**

**כיצד גורמים לקהילה היהודית להרגיש חלק מיום הזיכרון?**

**מהם המסרים שאני יכול להעביר כשליח/ה ביום הזיכרון?**

להלן תשובות אפשריות, אשר כל אחת מהן יכולה לשמש בסיס לפעילות/ תוכן ומסר ליום הזיכרון:

1 - אחריות וסולידריות של העם היהודי, כלפי כל קהילה או יחידים שנמצאים בצרה או תחושת אבל לאומית על אנשים שמסרו את חייהם בשל היותם יהודים (פיגועי טרור, מלחמות, אנשטימיות).

2.     ביטחון מדינת ישראל וגורלה של מדינת ישראל כביתו של העם היהודי.

3.     רצון להעביר את התחושה החזקה של הסולידריות בישראל ביום הזיכרון. לנסות להעביר את התחושה של הכאב הלאומי, שיש לו הרבה מאוד ביטויים במרחב הציבורי והאישי: הצפירה / אזכרות וטקסים יישוביים / טקסי יום הזיכרון הממלכתיים / טקסים בבתי הספר ובמקומות עבודה / מדבקות הזיכרון / הדגל בחצי התורן / חולצות לבנות / טקסים צבאיים בבתי עלמין ובאנדרטאות / חיילים ואזרחים שמלווים משפחות שכולות בבתי העלמין הצבאיים / סיפורי לוחמים ונופלים בערוצי התקשורת לוח שיעורים מיוחד / שירי זיכרון ברדיו / "עוד מעט נהפוך לשיר".

עוד על עוד מעט נהפוך לשיר:

[אתר הפרויקט](https://web.nli.org.il/sites/NLI/Hebrew/music/Become_a_Song/Pages/default.aspx)

חוברת לטקס עם השירים והסיפורים:



במסמך הנ"ל תמצאו 12 סיפורי חיים של נופלים ושירים שכתבו:



4.     "במותם ציוו לנו את החיים"- הערכה והוקרה/ הצדעה לזכרם של אלו שמסרו את חייהם למען המדינה ולמען בטחונה. "מגש הכסף". סיפורי אומץ וגבורה של לוחמים ושל מגני יישובים וכו'..

5.     גיוס לצה"ל כחובה של כל אזרח במדינת ישראל. הזכות לשרת בצה"ל, צבא העם. שמירה על הבית.

6.     לגעת בכאב על הנופלים ממקום אישי, זיכרונות אישיים שלי (השליח/ה) או של אנשים בסביבתי, סיפורים אישיים של נופלים ואפילו סיפורים של נופלים מהקהילה. כל מה שאישי ומספק פרספקטיבה אנושית.

7.     השאיפה של מדינת ישראל היא לחיות בשלום, בביטחון עם שכניה, ולהיות חופשיים להתפתח ולצמוח. הרבה מכשולים עברה מדינת ישראל במהלך השנים מאז הקמתה וגם היום היא נמצאת במאבק מתמיד לשמירה על גבולותיה ועל ביטחון ושלום. ביום הזיכרון יש מקום גם לזכור את המסר הזה ולהעביר אותו בטקסים.

**בנוסף -** **תודעת השכול במדינת ישראל:**

כנסיית השכל: "שום דבר לא יפגע בי", [קליפ ופעילות](https://makomisrael.org/the-price-yom-hazikaron/).